
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-999-lē

	
	(prot. Nr. 28, 104. §)




Par Rīgas valstspilsētas pašvaldības nekustamā īpašuma – apbūvētas zemes vienības Berģu ielā, Rīgā (kadastra Nr. 01001270780; kadastra apzīmējums 01001270740), atsavināšanu


[bookmark: _Hlk219281377]Adresāts: nekustamā īpašuma [..], Rīgā (kadastra Nr. [..]), īpašnieks [..] (turpmāk arī – Ierosinātājs). 

Izskatījusi Ierosinātāja 14.07.2025. iesniegumu, Rīgas dome konstatēja:
1) Ierosinātājs lūdz atsavināt zemes vienību Berģu ielā, Rīgā (kadastra Nr. 01001270780; kadastra apzīmējums 01001270740; turpmāk arī – Zemes vienība), kas piegul Ierosinātājam piederošajam nekustamajam īpašumam [..], Rīgā (kadastra Nr. [..]; turpmāk arī – Nekustamais īpašums), kā zemes starpgabalu atbilstoši Publiskas personas mantas atsavināšanas likuma 4. panta ceturtās daļas 1. punktam;
2) zemes ierīcības un kadastrālās uzmērīšanas procesa laikā konstatēts, ka uz Zemes vienības atrodas Nekustamā īpašuma sastāvā ietilpstošās dzīvojamās ēkas (kadastra apzīmējums 01001270202001; turpmāk – Būve) daļa 1 m2 platībā – iestiklota veranda, tādēļ saņemtais atsavināšanas ierosinājums tiek skatīts kā ierosinājums par apbūvētas zemes vienības atsavināšanu saskaņā ar Publiskas personas mantas atsavināšanas likuma 4. panta ceturtās daļas 3. punktu. Būves pamatdaļa atrodas uz Nekustamā īpašuma sastāvā esošas zemes vienības (kadastra apzīmējums [..]), un īpašuma tiesība uz to Rīgas pilsētas zemesgrāmatas nodalījumā Nr. 3848 nostiprināta Ierosinātājam; 
3) uz Zemes vienības atrodas arī Nekustamā īpašuma valsts kadastra informācijas sistēmā nereģistrēta un neattēlota atbalstsiena, uz kuras stiprināta žoga konstrukcija, lai nodrošinātu apvidū esošas stāvas nogāzes nostiprināšanu pie blakus esošās Ierosinātājam piederošās zemes vienības [..], Rīgā (kadastra apzīmējums [..]), un teritorijas iežogošanu; 
4) Zemes vienība 172 m2 platībā 06.03.2026. ierakstīta Rīgas pilsētas zemesgrāmatas nodalījumā Nr. 100000954029, un īpašuma tiesība uz to nostiprināta Rīgas valstspilsētas pašvaldībai; 
5) Zemes vienībai nav tieša pieslēguma koplietošanas ielai, tā atrodas aiz Ierosinātājam piederošā īpašuma, Juglas ezera pusē; Zemes vienība, Ierosinātājam piederošā zemes vienība [..], Rīgā (kadastra apzīmējums [..]), un Rīgas valstspilsētas pašvaldībai piekrītošā zemes vienība (kadastra apzīmējums 01001270745), kas atrodas Berģu ielas sarkanajās līnijās, iežogotas vienotā teritorijā;
6) atbilstoši Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” Zemes vienība atrodas dabas un apstādījumu teritorijā (DA2), kur atļautā izmantošana noteikta atbilstoši ar minētajiem saistošajiem noteikumiem apstiprināto Rīgas teritorijas plānojuma teritorijas izmantošanas un apbūves noteikumu 4.9.2. apakšnodaļas prasībām;
7) Ierosinātājam līdz Zemes vienības ierakstīšanai zemesgrāmatā uz sava vārda ir zemes likumiskās lietošanas tiesības, un par Zemes vienības lietošanu Ierosinātājs maksā maksu Ministru kabineta 19.06.2018. noteikumos Nr. 350 “Publiskas personas zemes nomas un apbūves tiesības noteikumi” noteiktajā kārtībā;
8) saskaņā ar Publiskas personas mantas atsavināšanas likuma 44. panta ceturto daļu publiskai personai piederošu zemes vienību, uz kuras atrodas citai personai piederošas ēkas (būves), var pārdot tikai zemesgrāmatā ierakstītas ēkas (būves) īpašniekam.
Ņemot vērā iepriekš konstatēto, lai izbeigtu dalīto īpašumu, pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 4. panta pirmo daļu un ceturtās daļas 3. punktu, 5. panta pirmo, ceturto un piekto daļu, 37. panta pirmās daļas 4. punktu, 44. panta ceturto daļu, Rīgas dome, balsojot “par” ‒ 46 balsis, “pret” ‒ 0 balsis, “atturas” ‒ 0 balsis, nolemj:

1. Atsavināt Rīgas valstspilsētas pašvaldības nekustamo īpašumu – apbūvētu zemes vienību Berģu ielā, Rīgā (kadastra Nr. 01001270780; kadastra apzīmējums 01001270740), 172 m2 platībā, pārdodot par brīvu cenu nekustamā īpašuma [..], Rīgā (kadastra Nr. [..]), īpašniekam. 

2. Rīgas valstspilsētas pašvaldības Īpašuma departaments ir atbildīgs par lēmuma izpildi.

